**A RETORIKA A ZENÉBEN**

a tantárgy leírása, követelményei

Heti 2 óra szeminárium, kreditérték: 3

kurzusvezető: Dr. Klembala Géza

A tantárgy a retorika rövid történeti áttekintése után részletes vizsgálat tárgyává teszi az európai zenetörténeti korszakok (középkor, reneszánsz, barokk, bécsi klasszicizmus, romantika, 20. század és korunk) stílusaiban megjelenő zenei retorikai eszközöket. A művek meghallgatásával és elemzésével a rövid motívumoktól, figuráktól a kifejezés, szerkesztés eszközein át a kompozíció felépítéséig és az előadás egészéig keressük a retorika megjelenését. A tárgy elmélyíti a zenei műveltséget (a kotta felismerés-szintű olvasása megkönnyíti a kurzus témájának pontosabb megértését) és a zene és szöveg kifejezése összefüggéseinek megértését. Ezzel a kurzuson résztvevők személyes kifejezési kelléktárát és kommunkációs eszközeit is gazdagítja (ld. tárgyleírás).

Saját jegyzet mellett az órák anyagának jegyzetanygát és természetesen a konzultálandó irodalmat rendelkezésre bocsátom.

ALAPKÖVETELMÉNYEK:

* A kurzuson legalább 10 alkalommal való részvétel. (Kivételes, indokolt esetben még egy alkalom mulasztása elfogadott.)
* Az órákon való folyamatos aktív részvétel.
* Otthoni feladatok (alább olvashatók) megoldása.

**ÉRTÉKELÉS** (a súlyozott jegy összetétele):

* részvétel: 30%

Az órákon való jelenlét és a mulasztott órák feladatainak elvégzése.

* órai aktivitás: 20%

Az órákon való aktív beszélgetés, érvelés, vitatkozás, saját vélemény ismertetése.

* otthoni feladatok: 20%

A kiadott/vállalt feladatok elvégzése.

* a kurzus záró-tesztjének eredménye 30%.

Online teszt

**A KURZUS VÁZLATA**:

1. A retorika története

Retorikai alapvetés – a szóbeli retorika elméleti alapjai

1. A zenei retorika elméleti megalapozása

A zenei retorika születése, legfontosabb forrásai

1. A zene és a retorika kapcsolódása a középkorban – a szó és a dallam

Források és elemzés

1. A zenei retorika fejlődése a reneszánszban – liturgia

Retorika a polifónia dallamalkotásában, és szerkesztésében

1. A zenei retorika a korai barokkban – Monteverdi

Szöveg- és zenei retorikai figurák a Vespro della beate Vergine-ben

1. A retorika megjelenése a 18. század zenéjében – Bach

A Máté-passió zenei retorikája

1. A retorika és a hangnemek – összhangzattani megközelítés

Zenei retorika-elmélet a korai klasszikában

1. A haydn-i retorika – a Teremtés oratórium

Értékek és elvek újrafogalmazása – hit és forradalom

1. Mozart elokvenciája – a c-moll mise

Liturgia és a bécsi retorikus stílus

1. Beethoven pátosza – a Missa Solemnis

Retorika és tonalitás: figurák és hangnemi rend

1. A retorikus romantika – Liszt

A zenei retorika a romantikus hangzáskörnyezetben

1. A zenei retorika újraértelmezése a 20. században

Schönberg és egyéb megfogalmazások

**OTTHONI FELDOLGOZÁSRA** ajánlott feladatok (minimum 4 megoldása elvárt):

1. Esszévázlat írása szabadon választott témában (pl. miért fontos ez a tárgy, vagy az egyetem népszerűsítése, vagy a gender-elmélet védelme/támadása stb. a tanult feosztásban.

* 1000 karakter/leütés (a továbbiakban is: 12-es betűméret, Calibri). Választható!

1. Bármely említett forrás rövid írásos ismertetése saját megfogalmazásban.

* 3000 leütés. Választható.

1. Az említett részletek valamelyikének éneklése, a fontosnak tartot pontok kiemelése.

* Kiselőadás kotta- és hangzó példákkal (vetített ppt 6 dia/PREZI). Kötelező/Választható.

1. A *Poppea megkoronázása* c. opera valamely szereplőjének bemutatása, zenei, motivikus indolkásokkal.

* Vetített előadás (ppt 6 dia/PREZI) zenei példákkal. 15 perc. Választható!

1. J. S. Bach valamely más oratorikus művének vagy kantátájának elemzése zenei retorikai szempontból.

* vitaindítás-, vezetés kotta- és hangzó példákkal. Kötelező/ Választható.

1. Haydn Évszakok c. oratóriumának egy tételének elemzése különös tekintettel a retorikai elemekre.

* Írásos „előterjesztés” (4000 leütés) továbbgondolásra. Kötelező/ Választható.

1. Beethoven pátosza a 9. szimfóniában.

* Vetített előadás 15’, vagy írásban 9000 leütés, pontos hivatkozásokkal. Választható.

1. Liszt egy oratorikus mávének retorikája.

* Vetített előadás 15’, vagy írásban 9000 leütés, pontos hivatkozásokkal. Választható.

1. Kortárs (akár könnyű-) zenei művek, tendenciák ismertetése, retoikai megalapozással.

* Vetített előadás 15’, vagy írásban 9000 leütés, pontos hivatkozásokkal, zenei példákkal. Választható!

**ZÁRÓVIZSGA** (feltétele az órákon való 80%-os részvétel és a 4 beadott/elvégzett otthoni feladat)

Online quiz megírása. (zenefelismerés, a zsidóság szokásai, történeti kérdések)

*értékelés:*

5 kiváló: 81-100 %,

4 jó: 61-80 %,

3 közepes: 41-60 %,

2 elégséges: 21-40 %

1 elégtelen: 0-20 %